Fokom-pirenen' i Dana

Ny fokom-pirenen' i Dana dia iray amin' ny  fokom-pirenena roa ambin' ny folon' i Israely. Ny tanin' ny fokom-pirenen' i Dana dia hodidinin' ny an' i Benjamina sy ny an' i Jodà ao atsinanana sy ao atsimo, ny an' i Efraima ao avaratra ary ny Ranomasina Mediteranea ao andrefana. Anisan' ny Fanjakan' i Samaria na Fanjakan' i Israely ny fokom-pirenen' i Dana ka nataon' ny Asiriana sesitany tamin' ny taona 722 tal. J.K. niaraka tamin' ny fokom-pirenen' i Israely sivy hafa.

 I Dana 
I Dana (hebreo: דָּן, / Dan) dia zanaka fahadimin' i Jakôba tamin' i Bila mpanompovavin' i Rahely vadiny. I Hosima no anaran' ny zanany lahy.

 Ny anjara tanin' ny fokom-pirenen' i Dana 
Ny tanin' ny fokom-pirenen' i Dana dia hodidinin' ny tanin' i Benjamina sy ny an' i Joda ao atsinanana, ny tanin' i Jodà ao atsimo, ny an' i Efraima ao avaratra ary ny Ranomasina Mediteranea ao andrefana.

 Olona anisan' ny fokom-pirenen' i Dana 
Anisan' ny fokom-pirenen' i Dana i  Manoa sy i Samsona, ilay mpitsaran' i IsraelyGalpaz-Feller, Pnina. Samson: the hero and the man, Peter Lang, 2006. ISBN 3-03910-852-2, ISBN 978-3-03910-852-7. p. 278-282.

 Ny olona heverina fa anisan' ny fokom-pirenen' i Dana nanjavona 

 Fahababoana asiriana 
Tamin' ny taonjato faha-10 tal. J.K. dia anisan' ny Fanjakan' i Samaria na Fanjakan' i Israely avaratra ny fokom-pirenen' i Dana ka anisan' ny nataon' ny Asiriana sesitany (manontolo na ampahany) tamin' ny taona 722 tal. J.K. niaraka tamin' ny fokom-pirenen' i Israely sivy hafa.

 Ny Samaritana 
vignette|187x187px|Samaritana eo amin'ny tendrombohitra Gerizima.
Nanomboka tamin' ny taonjato faha-3 tal. J.K., fara-fahatarany, dia nisy vahoaka atao hoe Samaritana nonina ao amin' ny faritry ny Fanjakan' i Samaria taloha izay milaza fa taranaky ny fokom-pirenena folo tao amin' io faritra io. Ny Israelitan' i Jodea (na Jodia, izay atao hoe Jodà talohan' io fotoana io), dia ireo atao hoe Jiosy ankehitriny, dia tsy nanaiky izany ka nilaza fa taranaky ny Asiriana nonina tao Samaria izy ireo satria aminy dia nanjavona tsy hita ny fokom-pirenen' i Dana sy ireo sivy hafa izay nonina tao amin' ny Fanjakan' i Samaria. Ny jodaisma ôrtôdôksa amin' izao fotoana izao koa dia miombon-kevitra amin' izany.

 Ny Beta Israely 
vignette|212x212px|Vehivavy Beta Israely ao Israely.
Ny telo amin' ny fokom-pirenen' i Israely, anisan' izay i Dana, dia heverina, araka ny lovantsofina, fa nandositra ao Afrika, ao Nobia. Tamin' ny taonjato faha-15 dia nilaza ilay Jiosy egiptiana, dia ny Radbaz (Rabbi David ben Zimra, 1462–1572), fa ny Beta Israely ao Etiôpia dia avy amin' ny fokom-pirenen' i Dana. Ilay raby sefaradan' i Israely, i Ovadia Yossef, dia nanohy ny petra-keviny tamin' ny taona 1973"Ideology, policy, and practice: education for immigrants and minorities in Israel today", Devorah Kalekin-Fishman. Springer, 2004. ISBN 1-4020-8073-5, ISBN 978-1-4020-8073-9. p. 274 ka nahatonga ny Beta Israely heken' ny Fanjakana israeliana amin' izao fotoana izao ho anisan' ny Jiosy tamin' ny taona 1975.

 Ny fokom-pirenen' i Dana araka ny literatiora kristiana 
Tsy anisan' ny fokom-pirenen' voatanisan' ny Apôkalipsin' i Joany (Apô. 7.4-8) ny fokom-pirenen' i Dana nefa manonona an' i Manase ho anisan' ny fokom-pirenena resahiny. Mety noho ny sasany tamin' izy ireo nanompo sampy no nahatonga izany"King, cult, and calendar in ancient Israel: collected studies", Shemaryahu Talmon. BRILL, 1986. ISBN 965-223-651-9, ISBN 978-965-223-651-7. p. 97. Nanatsoa-kevitra noho izany ny Rain' ny Fiangonana sasany (IreneoIrenaeus, Against Heresies, Book V, Chapter XXX, paragraph 2. sy Hipôlito avy any Rôma) sy ny Milenarista sasany fa io fokom-pirenena io no hivoahan' ny Antikristy"Understanding Dan: an exegetical study of a biblical city, tribe and ancestor", Mark W. Bartusch. Continuum International Publishing Group, 2003. ISBN 0-8264-6657-5, ISBN 978-0-8264-6657-0. p. 4"The Oxford Handbook of Eschatology", Jerry L. Walls. Oxford University Press, 2010. ISBN 0-19-973588-3, ISBN 978-0-19-973588-4. p. 371.

 Jereo koa 

 Fokom-pirenen' i Israely: Robena - Simeôna -  Levy - Jodà - Isakara - Zabolôna - Dana - Naftaly - Gada - Asera - Jôsefa (Manase sy Efraima) - Benjamina.
 Fanjakan' i Jodà
 Fanjakan' i Israely (Samaria)
 Fanjakan' i Israely (mitambatra)

 Loharano sy fanamarihana